**IV. gimnazija – uvjeti za upis u 1. razred**

IV. gimnazija upisuje u prvi razred šk. god. 2017./2018. ukupno 140 učenika u 5 razrednih odjela. Učenici se mogu upisati u jedan od četiri ponuđena programa kako slijedi:

|  |  |  |  |
| --- | --- | --- | --- |
|  | Naziv programa | Broj odjela | Broj učenika |
| 1. | Jezična gimnazija | 3 | 84 |
| 2. | Jezična gimnazija (dvojezična nastava – engleski jezik) | 1 | 28 |
| 3. | Jezična gimnazija (dvojezična nastava – njemački jezik) | 0,5 | 14 |
| 4. | Jezična gimnazija (dvojezična nastava – francuski jezik) | 0,5 | 14 |
|  | UKUPNO | 5 | 140 |

Za sve programe boduje se uspjeh od 5. do 8. razreda osnovne škole (opći uspjeh na dvije decimale) i uspjeh na kraju 7. i 8. razreda iz sljedećih predmeta: hrvatski jezik, matematika, 1. strani jezik, povijest, geografija i biologija.

Dodatni bodovi mogu se ostvariti za uspjeh na natjecanjima iz znanja iz predmeta: hrvatski jezik, matematika, 1. strani jezik, povijest, geografija i biologija.

1. JEZIČNA GIMNAZIJA

Prvi strani jezik: engleski ili njemački.

Drugi strani jezik: engleski napredni, njemački napredni, njemački početni, francuski napredni, francuski početni, talijanski početni, španjolski početni.

2. JEZIČNA GIMNAZIJA (DVOJEZIČNA NASTAVA – ENGLESKI JEZIK)

Prvi strani jezik: engleski.

Drugi strani jezik: njemački napredni, njemački početni, francuski napredni, francuski početni, talijanski početni, španjolski početni.

Nastava na engleskom jeziku iz matematike, fizike, povijesti, geografije i likovne umjetnosti.

Godišnja naknada za povećane troškove iznosi 800,00 kn.

Uvjet za upis: znanje engleskog jezika dokazano provjerom. Provjera znanja će se održati 5. srpnja 2017. u 9:00 sati.

3. JEZIČNA GIMNAZIJA (DVOJEZIČNA NASTAVA – NJEMAČKI JEZIK)

Prvi strani jezik: njemački.

Drugi strani jezik: engleski napredni.

Nastava na njemačkom jeziku iz povijesti, etike, fizike i sociologije.

Godišnja naknada za povećane troškove iznosi 800,00 kn.

Uvjet za upis: znanje njemačkog jezika dokazano provjerom ili položen DSD 1 ispit o čemu se potvrda donosi u školu u vrijeme polaganja ispita za dvojezičnu nastavu. Provjera znanja će se održati 4. srpnja 2017. u 9:00 sati.

4. JEZIČNA GIMNAZIJA (DVOJEZIČNA NASTAVA – FRANCUSKI JEZIK)

Prvi strani jezik: francuski.

Drugi strani jezik: engleski napredni.

Nastava na francuskom jeziku iz povijesti i likovne umjetnosti.

Godišnja naknada za povećane troškove iznosi 800,00 kn.

Uvjet za upis: znanje francuskog jezika dokazano provjerom ili položen ispit DELF A2 o čemu se potvrda donosi u školu u vrijeme polaganja ispita za dvojezičnu nastavu. Provjera znanja će se održati 3. srpnja 2017. u 9:00 sati.

**Napomene:**

* Provjere znanja stranog jezika kojeg učenici nisu učili u OŠ, a željeli bi ga upisati kao prvi strani jezik održat će se po sljedećem rasporedu:
	+ engleski jezik: 5. srpnja 2017. u 9:00 sati
	+ njemački jezik: 4. srpnja 2017. u 9:00 sati
	+ francuski jezik: 3. srpnja 2017. u 9:00 sati.
* Učenici koji su osvojili jedno od prva tri mjesta na državnom natjecanju iz pojedinog jezika (engleskog, njemačkog ili francuskog) nisu dužni polagati provjeru znanja za upis u dvojezični program na tom jeziku, ali su dužni na dan polaganja ispita, u vrijeme polaganja donijeti potvrdu o osvojenom mjestu na državnom natjecanju.
* Provjera znanja stranih jezika za dvojezičnu nastavu za učenike s teškoćama održat će se 19. lipnja 2017. u 12:00 za sva tri strana jezika: engleski, njemački i francuski.
* Molimo sve učenike da prilikom prijave 2. stranog jezika svakako uz željeni 2. strani jezik navedu i alternativu kako bi se lakše formirale obrazovne skupine.
* Bodovni prag za prijavu kandidata za upis u IV. gimnaziju je 65 bodova, za sve obrazovne programe.
* Godišnji troškovi školarine prema čl. 3. Pravilnika o elementima i kriterijima za izbor kandidata za upis u I. razred srednje škole iznose 3000 kn
* Škola pri upisu vrednuje natjecanja iz znanja iz predmeta koji se boduju pri upisu (hrvatski jezik, matematika, strani jezik, geografija, povijest, biologija)